**ՀԻՄՆԱՎՈՐՈՒՄ**

ԵՂԵԳՆԱՁՈՐ ՀԱՄԱՅՆՔԻ ԱՎԱԳԱՆՈՒ ԵՂԵԳՆԱՁՈՐ ՀԱՄԱՅՆՔԻ 2022 ԹՎԱԿԱՆԻ ՏԱՐԵԿԱՆ ԲՅՈՒՋԵՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ

Եղեգնաձոր համայնքի 2022 թվականի բյուջեի նախագծում կատարվող փոփոխությունները կապված են.

1. Ոռոգման ցանցի կառուցում և վերանորոգում ծրագրով 990 000 (ինը հարյուր իննսուն հազար) ՀՀ դրամ՝ Հերմոն-Ելփին ոռոգման ջրատարի՝ Գլաձոր և Վերնաշեն ճնշումային խողովակաշարի հիմանորոգման աշխատանքներում լրացուցիչ հենասյուներ տեղադրելու համար:
2. Ջրամատակարարում և կոյուղու համակարգի կառուցում և վերանորոգում ծրագրով՝ 3 500 000 (երեք միլիոն հինգ հարյուր հազար) ՀՀ դրամ՝ Եղեգնաձոր քաղաքի Նոր ավան թաղամասի կոյուղու կառուցման նախագծահետազոտական ծախսերի համար:
3. Համայնքապետարանի աշխատակազմի պահպանում ծրագրով․
4. 200 000 (երկու հարյուր հազար) ՀՀ դրամ՝ համայնքին պատկանող ավտոմեքենաների ապահովագրության համար, որն առաջացել է համայնքների խոշորացման արդյունքում՝ համայնքային սեփականություն հանդիսացող նոր ավտոմեքենաների հաշվառումից,
5. 300 000 (երեք հարյուր հազար) ՀՀ դրամ՝ համայնքային ծառայողների և ՀՈԱԿ-ների տնօրենների մրցույթների ծրագրերի ձեռքբերման համար,
6. 200 000 (երկու հարյուր հազար) ՀՀ դրամ՝ համայնքի արխիվային գործերը մարզային արխիվում պահպանման ծառայությունների իրականացման համար,
7. 310 000 (երեք հարյուր տաս հազար) ՀՀ դրամ՝ գրասենյակային կահույքի և դրոշների ձեռք բերման համար,
8. 600 000 (վեց հարյուր հազար) ՀՀ դրամ՝ տրանսպորտային վառելիքի ձեռք բերման համար,
9. 320 000 (երեք հարյուր քսան հազար) ՀՀ դրամ՝ տնտեսական ապրանքների ձեռքբերման համար,
10. 2 000 000 (երկու միլիոն) ՀՀ դրամ՝ համայնքի ղեկավարի և համայնքի ղեկավարի առաջին տեղակալի մասնագիտական զարգացման միջազգային դպրոցի ՀՀ համայնքների արդյունավետ կառավարում եռամսյա ծրագրի մասնակցության համար:
11. Նախադպրոցական ուսուցում ծրագրով՝ 269 000 (երկու հարյուր վաթսունինը հազար) ՀՀ դրամ՝ դրամաշնորհ Վերնաշենի մանկապարտեզ ՀՈԱԿ-ին լվացքի մեքենա ձեռք բերելու համար:
12. Ընդհանուր բնույթի ծառայություններ ծրագրով ՝ 150 000 (մեկ հարյուր հիսուն հազար) ՀՀ դրամ՝ ՄՍԿ-ի շենքի տեխնիկական իրավիճակի մասին եզրակացության ծառայության ձեռք բերման համար:

Վերոնշլալ փոփոխությունները կազմում են ընդամենը 8 839 000 (ութ միլիոն ութ հարյուր երեսունինը հազար) ՀՀ դրամ, որը պակասեցվում է վարչական բյուջեի պահուստային միջոցներից, որից 4 490 000 (չորս միլիոն չորս հարյուր ինսուն) ՀՀ դրամը ավելացվում է եկամտային մասին՝ բյուջեի հատված 1-ի՝ վարչական բյուջեի պահուստային ֆոնդից ֆոնդային բյուջե կատարվող հատկացումներից մուտքեր հոդվածին՝ նշված կապիտալ ծախսերի համար:

Ներկայացվող որոշման նախագիծը մշակվել է «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 5-րդ կետի և «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 33-րդ հոդվածի 3-րդ և 4-րդ մասերի համաձայն։

*ԱՇԽԱՏԱԿԱԶՄԻ ՔԱՐՏՈՒՂԱՐ՝ Մ. ՀՈՎՀԱՆՆԻՍՅԱՆ*

**ՏԵՂԵԿԱՆՔ**

ԵՂԵԳՆԱՁՈՐ ՀԱՄԱՅՆՔԻ 2022 ԹՎԱԿԱՆԻ ՏԱՐԵԿԱՆ ԲՅՈՒՋԵՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ԵՂԵԳՆԱՁՈՐ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

«Եղեգնաձոր համայնքի 2022 թվականի տարեկան բյուջեում փոփոխություններ կատարելու մասին» Եղեգնաձոր համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

*ԱՇԽԱՏԱԿԱԶՄԻ ՔԱՐՏՈՒՂԱՐ՝ Մ. ՀՈՎՀԱՆՆԻՍՅԱՆ*

**ՏԵՂԵԿԱՆՔ**

«ԵՂԵԳՆԱՁՈՐ ՀԱՄԱՅՆՔԻ 2022 ԹՎԱԿԱՆԻ ՏԱՐԵԿԱՆ ԲՅՈՒՋԵՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԵՂԵԳՆԱՁՈՐ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԵՂԵԳՆԱՁՈՐ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Եղեգնաձոր համայնքի 2022 թվականի տարեկան բյուջեում փոփոխություններ կատարելու մասին նախագծի ընդունման կապակցությամբ Եղեգնաձոր համայնքի բյուջեում եկամուտների ավելացում կամ նվազեցում չի նախատեսվում:

*ԱՇԽԱՏԱԿԱԶՄԻ ՔԱՐՏՈՒՂԱՐ՝ Մ. ՀՈՎՀԱՆՆԻՍՅԱՆ*